GiliGold/VAD_KnessetCorpus huggingface dataset:
צחי הנגבי: אני אעלה את זה להצבעה.
צחי הנגבי: מי בעד מיזוג הצעות החוק?
צחי הנגבי: תודה מי נגד?
צחי הנגבי: בעד - פה אחד
אברהם מיכאלי: יצוין לשבח, גם חוקה וגם כנסת.
אברהם מיכאלי: תנור טרי טרי.
אברהם מיכאלי: תוך חצי שעה, מה קרה?
צחי הנגבי: אני בניגוד עניינים לגיטימי.
צחי הנגבי: הצעת החוק שאני הבאתי אותה בפני הכנסת, היא אושרה בקריאה טרומית.
צחי הנגבי: אנחנו רוצים לאשר אותה לקריאה ראשונה.
צחי הנגבי: למעשה, כזכור היא מבטלת את האיסור על חבר כנסת לשעבר להבליט בכתב, או למעשה אסור היה לו בעבר, עדיין אסור לו בחוק חסינות חברי הכנסת, להבליט בכתב בכל עניין הכרוך בעסקו או במקצועו את העובדה שהוא היה חבר כנסת, ראש ממשלה, סגן או סגן שר.
צחי הנגבי: בדיון במליאה שבסיומו הצביעו כל מי שנכח - 44 חברים - בעד ההצעה, אני הסברתי שזה דין שאני לא יודע איך הוא נולד, אולי הלשכה המשפטית יודעת.
צחי הנגבי: אבל הוא נראה מאוד מוזר.
מיקי רוזנטל: זו היתה עבירה פלילית.
איל ינון: זה עדיין עבירה פלילית.
צחי הנגבי: איסור דומה לא חל על שופטים, על ניצבים, על אלופים, על מבקר המדינה, נציב שירות המדינה, נגיד בנק ישראל, כל מיני אנשים שהם לשעברים.
צחי הנגבי: אנחנו חושבים שאין לאיסור הצדקה מעשית.
צחי הנגבי: אני לא יודע בכלל מה המשמעות שלו.
צחי הנגבי: זה נראה משהו שהוא חלף מן העולם ועבר, אבל אנחנו רוצים לתקן את זה בחוק.
צחי הנגבי: אם יש מתנגדים או מתייחסים, בבקשה.
<שבי גטניו: לפי דעתי, ראוי לתקן את החוק שזה נוגע לחברי כנסת, שרים, סגני שרים, שאחרי פרישתם מהכנסת ממשיכים לעסוק בסוגיות ציבוריות אם זה בדרך עמותות, אם זה בדרך אקדמיה אפילו.
<שבי גטניו: אבל אנחנו חושבים שיש טעם לפגם.
<שבי גטניו: המחוקק של 51' אמר בפירוש: אנחנו לא רוצים שחברי כנסת, סגנים, שרים, ייקחו את התואר הזה שלמעשה מוענק לאנשים על מנת לעשות עשייה ציבורית ויוכלו להכפיף אותו לעשייה שלהם מסחרית פרטית ולעשות בו שימוש שיווקי פרטי שלהם.
<שבי גטניו: אנחנו מכירים דוגמאות של חברי כנסת שהיום הם לוביסטים, שהיום הם יועצים אסטרטגיים, שהם מחכים שתפילו את הסעיף כולו ללא ההחרגה שלהם והם יעשו בינינו מסחרה מהנושא של חבר כנסת לשעבר.
<שבי גטניו: אני לא חושב שהתואר הזה מוקנה לאדם על מנת, וגם המחוקק של 51' מבהיר את זה, שהוא יעשה בו שימוש לצרכים פרטיים מסחריים אישיים שלו, לביתו.
<שבי גטניו: זה מה שאנחנו חושבים, זה הובהר ב-51'.
<שבי גטניו: אני חושב שזה מאוד מתקשר לדיון הקודם שלנו בנושא אתיקה.
<שבי גטניו: אני לא חושב שהציבור כשמסבירים לו את הנושא הזה יתמוך בביטול כשזה נוגע לאנשים פרטיים שיעשו בזה שימוש מסחרי.
<שבי גטניו: ליתר בהחלט צריך וראוי.
<שבי גטניו: חבר כנסת שהיום עובד בפקולטה כלשהי, באקדמיה, בעמותות שמקדמות עניינים ציבוריים, לפי דעתי ראוי לשקול לבטל לגביהם את האיסור הזה.
איל ינון: אני חושב שהדברים שאמרת הם דברים ראויים, אבל נוצר פער בלתי נסבל, כמי שגם עוסק בפניות של חברי כנסת לשעבר בעניין הזה, בין העובדה שאפילו מונח פה על השולחן בפניכם מסמך של עמותה בשם שקיפות בין-לאומית ישראל שחתום עליו מיכה לינדנשטראוס, יו"ר העמותה ומבקר המדינה בדימוס.
איל ינון: כנ"ל אני מכיר מניירות פירמה של משרדי עורכי-דין, של שופטים בדימוס, שמציינים לא רק שהם שופטים בדימוס אלא אפילו נשיאי בית משפט לשעבר בדימוס, שופטי בית המשפט העליון שהם בוררים ועל נייר פירמה של מסמכי הבוררות כתוב: כבוד השופט בדימוס כך וכך.
אברהם מיכאלי: זה מעלה את שכר הטרחה.
איל ינון: אנחנו לא יכולים להגן ולייצר פער כל כך גדול בין קטגוריות אחרות, בכירות לפעמים לא פחות מחברי כנסת, לבין חברי הכנסת.
איל ינון: בוודאי כשמדובר באיסור פלילי שאגב לא ידוע לנו שהוא אי פעם נאכף אז אני לא חושב שההוראה הזו מ-51' יש לה עדיין מקום.
איל ינון: היא גם מלאכותית במידה רבה.
איל ינון: ברור שהלוביסט שהוא חבר כנסת לשעבר - ראשית, יודעים שהוא חבר הכנסת לשעבר.
איל ינון: שנית, הוא בוודאי מציין שהוא חבר כנסת לשעבר.
איל ינון: לשלול ממנו את האפשרות הזו זה אפילו לקחת חלק מהזהות ומהרזומה שלו.
איל ינון: לכן, זו הוראה שהיא יפה במישור הרעיוני, העקרוני.
איל ינון: היא לא בת ביצוע והיא גם לא הוגנת במישור הזה שאחרים כן נהנים, כולל עוד פעם שופטים שאנחנו בוודאי לא הינו רוצים שמישהו ישתמש בתואר שלו כשופט לצרכים מסחריים, נכון?
איל ינון: מבחינה רעיונית.
<שבי גטניו: בדיון הקודם נאמר, ובצדק, שלא ניתן לעשות הקבלה בין נבחר ציבור בכל דבר לאנשים שהם עובדי ציבור.
<שבי גטניו: גם לנבחר ציבור יש זכויות מעבר למה שיש לשופט בדברים מסוימים ומעבר למה שיש לעובדי ציבור.
<שבי גטניו: לכן, אני לא מקבל את ההקבלה בנושא הזה.
<שבי גטניו: אני כן חושב שניתן להחריג את הנושא של חברי כנסת העושים שימוש לצרכים מסחריים פרטיים במסגרת החוק שמר הנגבי הגיש.
<שבי גטניו: לפי דעתי, זה ראוי מבחינה ערכית.
<איילת פישמן: סליחה, פשוט להבהיר לפרוטוקול שכבוד השופט לינדנשטראוס לא מקבל שקל על עבודתו כיו"ר העמותה.
<איילת פישמן: נזרקה פה לחלל האוויר פעמיים המילה "מסחרי", אז חשוב לי להבהיר את הדברים.
איל ינון: בהקשר שלו אני עצמי אגיב, אני לא התכוונתי.
איל ינון: בהקשר של השימוש.
צחי הנגבי: גם אם הוא היה מקבל יותר משקל, הוא היה מבקר המדינה.
צחי הנגבי: הוא לא צריך לזרוק באופן פיקטיבי את הרזומה שלו.
צחי הנגבי: המושג שאנשים מתפרנסים הוא לא דבר שלילי.
צחי הנגבי: דבר מסחרי, עם כל הכבוד, זה לא איזה עבירה לעסוק בעבודה.
צחי הנגבי: אבל מה שמטריד אותנו באמת זה הפיקציה.
צחי הנגבי: אף אחד מאיתנו לא רוצה להיות ח"כ לשעבר שיכתוב, אנחנו רוצים להישאר לנצח.
צחי הנגבי: אבל אנחנו רואים את הפיקציה, הפיקציה זועקת.
צחי הנגבי: אנחנו לא העלינו את זה מיוזמתנו.
צחי הנגבי: חברי כנסת לשעבר כמו שהם פנו אליהם פנו אלינו והם אומרים: מה הגיחוך הזה?
צחי הנגבי: למה ראש עיר כן ואלוף כן וניצב בדימוס כן, ורק אנחנו צריכים למחוק מההיסטוריה שלנו חלק חשוב מאוד ממה שעשינו?
צחי הנגבי: האמון שהציבור נתן בנו לא נעלם ביום שסיימנו את תפקידנו.
צחי הנגבי: הוא חלק מהחיים ומההיסטוריה שלנו.
<דנה יפה: דנה יפה, משרד המשפטים.
<דנה יפה: רק לפרוטוקול שוועדת השרים לחקיקה תמכה בהצעת החוק.
צחי הנגבי: מי בעד העברת החוק לקריאה ראשונה?
צחי הנגבי: בעד - פה אחד הצעת חוק חסינות חברי הכנסת, זכויותיהם וחובותיהם (תיקון - הגבלות על שימוש בתואר התפקיד בידי חבר הכנסת לשעבר), התשע"ד-2013 נתקבלה להעלאה לקריאה ראשונה.
צחי הנגבי: על ההערה שלך נחשוב בקריאה ראשונה, שנייה ושלישית.
צחי הנגבי: נראה אם באמת יש דרך לעשות מה שהערת.
מאיר שטרית: אני מבקש להזכיר לך שכאשר אישרנו את הוועדה הציבורית החדשה במקום ועדת גרונאו, סיכמנו אז שתזמין את הוועדה החדשה לדיון בוועדת הכנסת כדי שישמעו מאיתנו באת לגבי תנאי העבודה של חברי הכנסת, אם ניתן לשנות את זה.
מאיר שטרית: טוב שהעלית את העניין הזה של שימוש בתארים לשעבר של חברי כנסת.
מאיר שטרית: אני חושב שזה נכון בהשוואה לשופטים.
מאיר שטרית: אני מציע לך להסתכל גם על כללי האתיקה של השופטים.
מאיר שטרית: זה הדבר היחידי הכי טוב שיכולים לעשות, שכשנאשר את כללי האתיקה לחברי הכנסת להחיל את זה גם על השופטים בהזדמנות חגיגית זו.
<קריאה: קודם נחיל על עצמנו.
מאיר שטרית: ביחד, ביחד.
צחי הנגבי: התבקשתי על ידי עצמי שיש ישיבה בשעה 14:10.
צחי הנגבי: סדר היום: א.
צחי הנגבי: בקשת הממשלה להקדמת הדיון בהצעת חוק לתיקון פקודת העיריות (מס' 136) (מועד החלטה בדבר הטלת ארנונה כללית), התשע"ד-2014.
צחי הנגבי: יש לנו נציג?
אברהם מיכאלי: אין ממשלה.
אברהם מיכאלי: ממשלת לפיד לא מתפקדת.
צחי הנגבי: נעבור רגע לסעיף ב': בקשת יושבת ראש ועדת הפנים והגנת הסביבה למיזוג הצעות החוק הבאות: 1.
צחי הנגבי: הצעת חוק תאגידי מים וביוב (תיקון מס' 7), התשע"ד-2014 2.
צחי הנגבי: הצעת חוק תאגידי מים וביוב (תיקון – דחיית מועדים), התשע"ד-2014.
צחי הנגבי: חברת הכנסת תת-אלוף מיל.
צחי הנגבי: מירי רגב, יו"ר ועדת הפנים והגנת הסביבה, אין לנו ברירה, כולנו סמלי מחלקות.
צחי הנגבי: מי בעד המיזוג?
צחי הנגבי: בעד – 4
צחי הנגבי: לענין בקשת הממשלה, אני אקריא את מה שכתב לנו אביחי מנדלבליט: "הצעת חוק לתיקון פקודת העיריות, מועד החלטה, הממשלה מבקשת שוועדת הכנסת תחליט על החלטת הדיון בהצעת החוק.
צחי הנגבי: " מי בעד הבקשה?
צחי הנגבי: זה ההסבר שיש.
אורי מקלב: זה דווקא על שנת בחירות או בכל שנה?
צחי הנגבי: לא, זה לא קשור לבחירות.
אורי מקלב: זה כן קשור.
אורי מקלב: יש בעיה במועצות המקומיות - -
אברהם מיכאלי: אנחנו נגד.
צחי הנגבי: אני אסביר לכם: "אני אקרא את דברי ההסבר, חבר הכנסת מיכאלי, תקשיב: מוצע לתקן את סעיף 276 לפקודת העיריות שעניינו מועד החלטה על ארנונה ולקבוע כי המועד האחרון לקבלת החלטה בדבר הטלת ארנונה כללית לשנת כספים יוקדם מה-1 בדצמבר של שנת הכספים שלפניה, ל-1 ביולי של שנת הכספים כאמור.
צחי הנגבי: " אני אסביר: "סעיף קטן (ב) לסעיף האמור העוסק בבחירות לראש העירייה קובע כי אם יתקיימו בחירות לראש העירייה בין 1 באוקטובר ל-31 בדצמבר שלפני שנת הכספים שלגביה מוטלת הארנונה, תתקבל החלטת המועצה, לא יאוחר מ-3 חודשים מיום תחילת הכהונה של ראש העירייה.
צחי הנגבי: לאור הקדמת לוקחות הזמנים לקבלת החלטת המועצה בדבר הטלת ארנונה כללית כאמור לעיל, יש לתקן גם את המועדים בסעיף קטן, כך שבמקום "אוקטובר" יבוא "מאי".
צחי הנגבי: בנוסף, מוצע לקבוע כי העירייה תפרסם באתר האינטרנט של העירייה את עיקרי הצעתה בדבר הטלת ארנונה כללית 10 ימים לפני ישיבת חברי המועצה בענין הטלת ארנונה כללית וכן, תעמיד את עיקרי הצעתה, כאמור, לעיון הציבור במשרדי העירייה.
אברהם מיכאלי: מה הדחיפות בזה, אדוני היושב ראש?
צחי הנגבי: המטרה היא להצביע על זה היום במליאה.
צחי הנגבי: זה לא קשור ללפיד - -
אורי מקלב: לא, אגיד לך למה זה דחוף, מכיוון שעד שנתכנס במושב הבא זה יהיה כבר בקיץ ואנחנו רוצים עד סוף יולי - - מה שקורה היום, וזה חשוב שחברים ידעו, הסביר לי ליאור נציג שר הפנים, שאפשר לדון בארנונה רק ב-1 בדצמבר.
אורי מקלב: עד שהמועצה מאשרת את זה, זה צריך לעבור למשרד הפנים.
אורי מקלב: מתי משרד הפנים מאשר את זה?
אורי מקלב: אחרי שנת הכספים, אחרי השנה החדשה.
אורי מקלב: דהיינו, כל הגביה היא רטרואקטיבית.
אורי מקלב: ב-2014, משרד הפנים עדין לא אישר, עכשיו אולי כבר כן, וכל המועצות גובות מה-1 בינואר, שזה רטרואקטיבית ומשרד הפנים עדין לא אישר את זה.
אורי מקלב: לכן, הם מבקשים שזה יהיה ב-1 ביולי, שיהיה מספיק זמן למשרד הפנים לאשר את זה וכשיבואו לשנת הכספים החדשה, זה כבר יהיה אחרי האישור של משרד הפנים.
אורי מקלב: זה כל ההסבר.
אורי מקלב: איך אני, כנציג האופוזיציה, מסביר את הממשלה?
צחי הנגבי: חבר הכנסת מקלב, נא להציג את הרביזיה שביקשת.
אורי מקלב: שביקשנו.
אורי מקלב: קודם כול, ביקשנו.
צחי הנגבי: נא להציג בשם החברים כולם את הרביזיה שביקשתם.
אורי מקלב: אני אדבר קצר, אולי חבריי ישלימו.
אורי מקלב: אי מינוי יושב-ראש לוועדת החוץ והביטחון - דבר שאושר בוועדה הזאת לפני יומיים בהשתתפות דלה יותר של חברי כנסת - לו היינו עושים את זה עכשיו שהערווה תתגלה לעיני כול, כבר דיינו וכבר עשינו גם פעולה נוספת בנוגע לשערורייה הזאת, שלא ממנים יושב-ראש לוועדת החוץ והביטחון – מי שהצביע על זה בפעם הראשונה ועוד אחרים שיצביעו על זה פעם שניה.
אורי מקלב: מעבר לכך, אנחנו שמחים שבזמן הזה התקבלה חוות דעתו של היועץ המשפטי, שוודאי יתייחסו אליה - מה שלא היה בהצבעה הראשונה - בעקבות מכתבו של חבר הכנסת ניצן הורוביץ.
אורי מקלב: כעת יש את חוות דעתו של היועץ המשפטי של הכנסת בעקבות אי מינוי יושב-ראש לוועדת החוץ והביטחון.
אורי מקלב: אבל אני רוצה להגיד באופן כנה לחברים את מה שאמרנו גם בדיון הראשון.
אורי מקלב: אני חושב שהוכחנו בדיון הקודם, שעסק במינוי של יושב-ראש זמני לוועדת החוץ והביטחון, שלא הבדלנו בין קואליציה לאופוזיציה.
אורי מקלב: האופוזיציה שיתפה פעולה בנושא של אי מינוי היושב-ראש - חשבה על דברים איך לקצר את הזמן, איך באמת לתת את האפשרות שהוועדה כן תתכנס ותדון בדברים הדחופים שעומדים על הפרק.
אורי מקלב: לא זו אף זו, אני חושב שגם לא יצאנו ולא העקנו עליכם בעניין הזה.
אורי מקלב: אמרנו שלפעמים קורה בתוך הבית שיש בעיות.
אורי מקלב: אבל מכאן ועד אי מינוי בכלל לאורך כל התקופה שנתנו – שלא חשבנו שזה יהיה – ועכשיו הבקשה החוזרת, שהמשמעות שלה היא אי מינוי לעוד שלושה וחצי חודשים, שוודאי ועדת החוץ והביטחון מתכנסת גם בפגרה, זה דבר שלא יעלה על הדעת, לא ייאמן.
אורי מקלב: אם זה לא היה דבר שמעיק על כלל תושבי מדינת ישראל הייתי אומר: טוב, בהצלחה לשני הצדדים, שיריבו בתוך הקואליציה.
אורי מקלב: אבל חוסר האחריות באי מינוי היא לא רק של צד אחד, היא של שני הצדדים ההתעקשות הזו, שאף אחד לא זז, מוכן להפקיר את ועדת החוץ והביטחון וכל אחד מתחפר בעמדתו.
אורי מקלב: אם הקואליציה לא עושה את זה, אנחנו כאופוזיציה מבטיחים לכם נאמנה – אנחנו לא נעזוב את הדבר הזה, יום-יום נעלה את זה.
אורי מקלב: לא ננוח ולא נשקוט עד שימונה יושב-ראש לוועדת החוץ והביטחון.
אורי מקלב: אנחנו נמנה, נעלה את זה לראש סדר-היום.
אורי מקלב: אני חושב שהציבור יעלה את זה לראש סדר היום.
אורי מקלב: נציף את זה.
אורי מקלב: אני חושב שאין אחד שיכול להצדיק את המצב הזה.
אורי מקלב: אני רוצה להגיד עוד דבר, שגם החברים שלא היו ידעו את זה.
אורי מקלב: את מי אתם ממנים באופן זמני?
אורי מקלב: את יושב ראש הכנסת, שאומר: אני לא מתכונן להיות יושב-ראש הוועדה.
אורי מקלב: בפעם הראשונה היושב-ראש אמר: אני אקח ואמנה בישיבות מסוימות.
אורי מקלב: אומר יושב-ראש הכנסת באופן ברור: אני לא מתכונן לעמוד ואני גם לא מתכונן למנות.
אורי מקלב: דהיינו, הפסקה מוחלטת של פעילות ועדת החוץ והביטחון.
אורי מקלב: לכן אנחנו חושבים, באופן אמיתי, באחריות - ואין כמו אחריות בנושא הזה; זו לא שאלה של עוד ג'וב, עוד תפקיד.
אורי מקלב: זו שאלה מהותית של ועדת החוץ וביטחון, הוועדה האחראית והחשובה ביותר.
אורי מקלב: אם היינו שומעים כאן על מחלוקות אידיאולוגיות על מדיניות או בעיה אחרת - - - על מה אנחנו מדברים?
אורי מקלב: השאלה היא מי בראש.
אורי מקלב: על זה כל הוויכוח – מי היושב-ראש, לא מעבר לזה, ועל זה משתקים את כל העבודה.
צחי הנגבי: אני רק מבקש לעדכן את החברים, אם טרם בדקו בדואר האלקטרוני שלהם, וזה גם מונח פה, שבעקבות בקשה של ניצן הורוביץ מהיועץ המשפטי לכנסת חוות הדעת הונחה ונמסרה למבקש וגם לנו.
צחי הנגבי: חוות דעת של היועץ המשפטי לכנסת מבהירה את כלל הדילמות בנושא הזה.
צחי הנגבי: השורה התחתונה שלה היא שאין, לדעת היועץ המשפטי של הכנסת, מניעה - בנסיבות שמתוארות ומנומקות היטב בחוות הדעת - לקדם את התיקון לתקנון, בהנחה כמובן שמדובר אך ורק בלוח הזמנים החריג שמדובר בו.
צחי הנגבי: דרך אגב, אני מניח שאם אכן, כפי שאנחנו רואים, תחול ירידת מתח בקואליציה בעקות מה שאנחנו רואים בשעות האחרונות, אולי היום, בעניין חוק הזכות לשרת, אז יכול מאוד להיות שגם הנושא הזה יתייתר, כי יש לנו 14 ימים שיהיה מונח על שולחן הכנסת.
צחי הנגבי: אבל ההערות שנשמעו הן באמת הערות חשובות.
איתן כבל: אני מניח שיהיו השגות.
נחמן שי: הכול יהיה בעסקה.
נחמן שי: הולכים על עסקה גדולה פה.
ניצן הורוביץ: פניתי ליועץ המשפטי לכנסת בעקבות הישיבה של ועדת הכנסת, שבה הוצבע על שינוי תקנון והוארך המועד עד 29 במאי.
ניצן הורוביץ: זאת אומרת שבסך הכול, מהיום שבו ליברמן עזב למשרד החוץ ועד 29 במאי, מדובר בשבעה חודשים שבהן אין לוועדה הכי חשובה בכנסת יושב-ראש.
נחמן שי: הוועדה הכי חשובה זו ועדת הכלכלה.
יצחק וקנין: רבותי, היא לא הוועדה הכי חשובה.
ניצן הורוביץ: בסדר, בסדר, לא הכי חשובה.
ניצן הורוביץ: הכי פחות חשובה.
יצחק וקנין: היא לא הוועדה הכי פחות חשובה.
יצחק וקנין: אם היא היתה חשובה לא היתה במצב הזה.
ניצן הורוביץ: חשבתי, וכתבתי ליועץ המשפטי לכנסת שהתיקון הזה של התקנון הוא בלתי סביר בצורה קיצונית, הוא מפקיר את ועדת החוץ והביטחון והוא פוגע אולי בתפקיד הכי חשוב של הכנסת, שזה פיקוח על הרשות המבצעת.
ניצן הורוביץ: אז נכון, אדוני היושב-ראש, שבשורה התחתונה כתב היועץ המשפטי לכנסת שכרגע הוא לא רואה עילה – ואני חושב שהוא חשב על בג"ץ או דברים מהסוג הזה – אבל אני חושב שעד שמגיעים לשורה התחתונה הזאת הוא אמר דברים חמורים ביותר, שצריכים לעמוד עכשיו על סדר היום שלנו ברביזיה הזאת, ולכן אני מעלה את זה כאן.
צחי הנגבי: תודה, ניצן.
איתן כבל: ניצן, חייבים להסתיר את חוות הדעת הזאת מראש הממשלה.
איתן כבל: הוא עוד יכול לקבל זעזוע מזה.
ניצן הורוביץ: רק שניה, רציתי להגיד - -
צחי הנגבי: ניצן, סיימת ממש בקרשנדו.
צחי הנגבי: זה חזק מאוד מה שאמרת, חבל להמשיך.
ניצן הורוביץ: אנחנו לא בקומזיץ סביב המדורה.
ניצן הורוביץ: פה מדובר, אדוני היושב-ראש - - -
צחי הנגבי: בדרך כלל אין דיון על רביזיה.
צחי הנגבי: עשיתי משהו לפני משורת הדין, אתה לא צריך לנצל אותו.
אחמד טיבי: אדוני, יש הצעה לבחירת נשיא באופן ישיר על-ידי הציבור.
אחמד טיבי: אולי באותו יום גם יושב-ראש - - -
צחי הנגבי: רבותי, אנחנו עוברים להצבעה, רק אומר כמה מילים לסיכום הדיון.
צחי הנגבי: ראשית, לא מדובר במינוי של יושב-ראש הכנסת ליושב-ראש ועדת החוץ והביטחון.
צחי הנגבי: הטעות הזאת חוזרת על עצמה, ואני חייב להסביר שוב מה שהוסבר אין-ספור פעמים.
צחי הנגבי: יושב-ראש הכנסת, בשינוי התקנון שעשינו לפני זמן, קיבל מן הכנסת – אחרי שהכנסת אישרה את התיקון - סמכות למנות יושבי-ראש לניהול ישיבות, וזה מה שהוא עשה בפועל.
צחי הנגבי: כמו כן, הוא קיבל את הסמכות - - -
אברהם מיכאלי: האם הוא חזר בו וימנה הפעם, כפי שהבנו ממך בפעם האחרונה?
ניצן הורוביץ: הוא אמר שהוא לא ימנה.
צחי הנגבי: נדע את זה בעוד 14 יום, לאחר שהכנסת תאשר את הנושא.
צחי הנגבי: לא שמעתי ממנו עמדה בעניין הזה.
אברהם מיכאלי: חשוב לנו לדעת אם אנחנו פועלים נגד היושב-ראש או לא.
צחי הנגבי: היושב-ראש לא ביקש מאתנו לא לקיים את ההצבעה על הרביזיה.
צחי הנגבי: הוא מודע לקיומה של ההצבעה על הרביזיה.
צחי הנגבי: עוד דבר, הכנסנו לתיקון החדש - בהנחה שניגרר עוד שלושה חודשים ושבוע בסיטואציה הנוכחית, שכל החברים העירו עליה, ובצדק, שהיא בעייתית, כולל היועץ המשפטי - הענקנו ליושב-ראש הכנסת את הסמכות שלא היתה לו קודם, למנות יושב-ראש לוועדת המשנה, שהיא באמת מפקחת יותר מיתר הוועדות לתקופה, מעבר לכך שבעבר הוא מינה לנהל דיונים.
צחי הנגבי: אני מקווה שהוא יעשה שימוש בסמכותו זו.
ניצן הורוביץ: אבל הוא אמר שלא יעשה.
צחי הנגבי: הבעתי תקווה שהוא יעשה.
צחי הנגבי: אם הוא לא יעשה אז לכולנו תהיה בעיה.
אורי מקלב: תגיד בשקיפות שהוא גם הודיע את זה.
אורי מקלב: הוא אומר שהוא לא ימנה.
ניצן הורוביץ: זאת אומרת שלא יהיה יושב-ראש.
איתן כבל: הוא אמר את זה, לפרוטוקול, גם בדיון הקודם.
אורי מקלב: אבל עכשיו צריך להגיד את זה עוד פעם, שאנשים ידעו.
אורי מקלב: אנשים יגישו בג"ץ, חלק מהבג"ץ יהיה גם על אי מינוי - - -
צחי הנגבי: אנחנו בהצבעה.
צחי הנגבי: מי שתומך ברביזיה, נא להצביע – רק חברי ועדה ומחליפיהם.
צחי הנגבי: אנחנו עושים הצבעה על קיומה של הרביזיה.
אברהם מיכאלי: תעשו שמית, שלא נתבלבל.
צחי הנגבי: שבעה אנשים תמכו בקיומה של הצבעה על הרביזיה.
ניצן הורוביץ: למה שבעה?
ניצן הורוביץ: היו שמונה.
יריב לוין: איך לכם שמונה פה.
צחי הנגבי: בואו נעשה את זה שמית, חבר חבר.
יריב לוין: חברת הכנסת רגב ממלאת את מקומו של חבר הכנסת פייגלין; חבר הכנסת חמד עמאר מחליף את חבר הכנסת אילטוב; ניצן הורוביץ מחליף את חבר הכנסת גילאון; חברת הכנסת שולי מועלם-רפאלי מחליפה את חברת הכנסת שקד; חבר הכנסת עמרם מצנע מחליף את חבר הכנסת מאיר שטרית.
<אתי בן יוסף: צחי הנגבי – נגד יריב לוין – נגד מירי רגב – נגד דוד רותם – נגד חמד עמאר – נגד קארין אלהרר – נגד פנינה תמנו-שטה – נגד דב ליפמן – נגד איתן כבל – בעד ניצן הורוביץ – בעד שולי מועלם-רפאלי – נגד אברהם מיכאלי – בעד יצחק וקנין – בעד אורי מקלב – בעד עמרם מצנע – נגד אחמד טיבי – בעד באסל גטאס – בעד
צחי הנגבי: בעד – שבעה, נגד – עשרה.
צחי הנגבי: הוחלט שלא לקיים הצבעה על הרביזיה.
צחי הנגבי: התיקון יונח על שולחן הכנסת, כפי שסוכם.
סדר יומנו: בבקשה, חבר הכנסת ברוורמן.
אבישי ברוורמן: אדבר בקצרה.
אבישי ברוורמן: כבוד היושב-ראש, היית יושב ראש ועדת כלכלה ואתה בקי בנושא.
אבישי ברוורמן: רק בשביל הפרוטוקול, ב-12 בפברואר החליטה הכנסת להעביר את הצעת שבנדון לוועדת הכנסת על מנת שתחליט איזו ועדה.
אבישי ברוורמן: אני מוכרח להגיד שבאותו יום אפילו לא הודיעו לי שהנושא הזה עולה להצבעה, ולכן ביקשתי שזה ידון כאן.
אבישי ברוורמן: אדוני היושב-ראש, אני מדבר אליך.
אבישי ברוורמן: אחכה שתסיים.
צחי הנגבי: פשוט יש לי פגישה עם שר החוץ של קפריסין.
צחי הנגבי: חבר הכנסת יריב לוין ינהל את הישיבה.
יריב לוין: לא, אני לא יכול.
צחי הנגבי: תתקדם.
צחי הנגבי: מקסימום קפריסין תכריז עלינו מלחמה.
אבישי ברוורמן: אני מבין שהבית הזה הוא פוליטי, אבל לכל דבר יש גבולות.
אבישי ברוורמן: אנחנו מדברים על חוק זכויות היוצרים.
אבישי ברוורמן: כל מי שיושב פה, מהוותיקים, יודע היטב שהחוק הזה – אני נכנסתי לכנסת לפני שמונה שנים - חוקק בוועדת הכלכלה, גלעד ארדן היה אז היו"ר, השרה היתה לימור לבנת.
אבישי ברוורמן: כל מי שבקי בחוק הזה יודע שהדברים האלה קשורים לנושא ההגבלים העסקיים.
אבישי ברוורמן: בימים אלה בוועדת הכלכלה דנים בכל המשרדים לגבי נושא ההגבלים העסקיים והפטורים.
אבישי ברוורמן: הלוא מדובר כאן על פטור מהגבלים עסקיים, זה החוק שמציע ידידי - ואני אומר את זה ברצינות - מצנע.
אבישי ברוורמן: חלק מהחוקים האלה לגבי זכויות יוצרים מגיעים לוועדת הכלכלה - יושב פה יושב-ראש הקואליציה, יריב לוין; גם בתיקונים שלו ב-4 במרץ, גם תיקון של הממשלה.
אבישי ברוורמן: ואני שואל למה.
אבישי ברוורמן: הכול תמיד היה בוועדת הכלכלה.
אבישי ברוורמן: אני לא רק מכבד אלא מוקיר אותך על פועלך בעבר, בהווה ובעתיד.
אבישי ברוורמן: אני שם בפניך את הוועדה; שב, תקבל את הדברים, תעשה הכול.
אבישי ברוורמן: נניח שירצה הגורל ופתאום יש לנו רוב גדול, ואעלה חוק בענייני ביטחון.
אבישי ברוורמן: אגיד: בגלל שאני יושב-ראש ועדה החוק של הביטחון יהיה אצלי.
אבישי ברוורמן: נניח שתהיה יושב-ראש ועדת החוץ והביטחון, אני לא יכול ללכת להציג אצלך והכול אצלך, והיועצים המשפטיים?
אבישי ברוורמן: למה העניין המודרני שהתפתח בכנסת הזאת, שדברים שתמיד היו כל כך ברורים – כי תמיד יש פוליטיקה, השאלה זה הגבולות - מדוע שחבר הכנסת מצנע לא יבוא לוועדה אצלי, יקבל את כל הבמה, כיוון שממילא ב-3 במרץ יש דברים אחרים.
אבישי ברוורמן: זה תמיד היה בוועדת הכלכלה.
אבישי ברוורמן: הוא יקבל את כבודו, הוא יעביר.
אבישי ברוורמן: איזה היגיון?
אבישי ברוורמן: בגלל שהוא הציע את זה?
אבישי ברוורמן: אני שואל גם את יריב לוין, שמבין את הדברים שלי.
אבישי ברוורמן: יש כנסת או אין כנסת?
אבישי ברוורמן: ואני רוצה שעורכת הדין בנדלר תוסיף.
צחי הנגבי: אולי ניתן למצנע, ליריב לוין ואז לחברים.
מירי רגב: זה דיונים של ח"כים או יועצים משפטיים פה?
<אתי בנדלר: גם וגם.
צחי הנגבי: מירי, גם אצלך יש יועצים משפטיים, אפילו יועצות.
צחי הנגבי: בבקשה, גברתי.
<אתי בנדלר: אני רוצה לומר מספר מילים.
<אתי בנדלר: זכות יוצרים היא בעיקרה זכות כלכלית.
<אתי בנדלר: לא בכדי חוק זכות יוצרים, שנחקק בכנסת ה-17 בוועדת הכלכלה, הגיע לוועדת הכלכלה שקיימה בו למעלה מ-20 ישיבות.
<אתי בנדלר: זה היה אחד החוקים הרציניים, הארוכים והמושקעים שנעשו בוועדה.
<אתי בנדלר: כאמור, מהות הזכות היא זכות כלכלית, ומטרת חוק זכויות יוצרים זה למצוא את האיזון הנכון בין תמרוץ יוצרים במגוון תחומים במשק ליצור ולהתפרנס מיצירתם; מצד שני, לשמור על אינטרסים ציבוריים חשובים, כמו, מצד אחד זכות הביטוי, מצד שני שימוש הוגן ביצירה כדי לקדם תחומי כלכלה שונים.
<אתי בנדלר: החוק עצמו קבע שתקנות יובאו לאישור ועדת הכלכלה; תיקונים לחוק הזה נדונו בוועדת הכלכלה; בעצם הימים האלה על שולחנה של ועדת הכלכלה הצעת חוק לתיקון חוק זכות יוצרים בעניין הנגשת יצירות לאנשים עם מוגבלות.
<אתי בנדלר: מעבר לזה, יש להצעת החוק הזאת נגיעה לנושא של הגבלים עסקיים.
<אתי בנדלר: אני רוצה לסיים בקריאת משפט אחד מדבריו של יושב-ראש ועדת הכלכלה, כשהוא הציג את הצעת החוק לקריאה שניה ושלישית בפני המליאה.
<אתי בנדלר: הוא אומר כדלקמן: בהזדמנות זו אני פונה שוב אל כל הארגונים המייצגים את בעלי זכות היוצרים בבקשה למצוא דרך להביא לכך שיהיה גוף אחד שיהיה אחראי לגבייה עבור כל בעלי זכויות היוצרים בתחום המוסיקה, וגו'.
<אתי בנדלר: דהיינו, ועדת הכלכלה נתנה את דעתה גם לנושא הזה, ואז הדבר לא הסתייע.
<אתי בנדלר: אבל היו כבר דיונים גם בנושא הזה.
<אתי בנדלר: הנושא הזה הוא מובהק של ועדת הכלכלה, הן מההיבט של זכות היוצרים והן מההיבט של הממשק להגבלים עסקיים.
צחי הנגבי: חבר הכנסת מצנע, אנא משפט אחד, כי כולם פה הוזעקו מוועדות אחרות.
עמרם מצנע: אין ויכוח שלחוק הזה יש היבטים כלכליים, אבל גם לא יכול להיות ויכוח שלחוק הזה יש נגיעה תרבותית, ואני לא בטוח שנכון לעסוק בנושאים תרבותיים דווקא מההיבטים הכלכליים שלהם.
עמרם מצנע: ולכן, באותה עוצמה של טיעון – אבישי, אתה מכיר את זה שהמרצה יודע שכשהטיעון חלש צריך להרים את הקול – אז באותה עוצמה - - -
אבישי ברוורמן: עמרם, באמת, אתה יורד ברמתך.
עמרם מצנע: באותה עוצמה של טיעונים, אני באמת חושב, במלוא הכנות, שהחוק הזה יכול להיות גם בוועדת החינוך, התרבות והספורט.
עמרם מצנע: לא, אני לא נענה לבקשת אבישי.
עמרם מצנע: אני מבקש שהחוק הזה יהיה בוועדת החינוך.
צחי הנגבי: זו בקשה לרביזיה, אנחנו לא עושים דיונים.
צחי הנגבי: אני לא יכול.
יצחק וקנין: אני רוצה להגיד הערה אחת שחשובה לכל הדיון.
צחי הנגבי: יש פה שני יושבי-ראש ועדות שצריכים לנהל ועדות.
יצחק וקנין: אני חייב להגיד פה משהו, רבותי.
צחי הנגבי: משפט אחד ועוברים להצבעה.
יצחק וקנין: משפט אחד בלבד.
יצחק וקנין: הפך להיות מצב בכנסת שיושבי-ראש ועדות מגישים חוקים ורוצים שהם יחזרו אליהם.
יצחק וקנין: יש לזה השלכות עמוקות מאוד מבחינת החקיקה.
יצחק וקנין: ותרשמו את מה שאני אומר - זה יכול להיות אסון לכנסת בחקיקה.
צחי הנגבי: אני מסכים אתך שזו בעיה מאוד מאוד קשה.
צחי הנגבי: רבותי, מי בעד הבקשה לרביזיה?
צחי הנגבי: אני מודה לאדוני היושב-ראש, מצטער מאוד.
צחי הנגבי: זה יחזור לוועדת החינוך להמשך הדיון.
צחי הנגבי: <4.
צחי הנגבי: הצעת חוק תאגידי מים וביוב (תיקון - דחיית מועדים), התשע"ד-2014>
לנושא הבא: בבקשה, יושבת-ראש ועדת הפנים.
מירי רגב: ועדת הפנים עוסקת מתחילת הקדנציה בכל מה שקשור לתיאגוד תאגידי המים העירוניים, יחד עם השלטון המקומי, עם משרד הפנים, עם שר הפנים.
מירי רגב: קיימנו דיונים רבים בכל מה שקשור בתאגידי המים.
מירי רגב: לא נראה לי נכון - - -
צחי הנגבי: יש הסכמה לעניין, אבישי?
מירי רגב: לא נראה לי נכון שוועדה שעוסקת בראשי רשויות, בתיאגוד של ראשי רשויות במשרד הפנים תעסוק בוועדת הכלכלה, עם כל ההיבטים התשתיתיים של תאגידי המים.
מירי רגב: לכן אני מבקשת ששתי הצעות החוק האלה – הצעת החוק הפרטית שלי, של יעקב אשר ושל דוד אזולאי – והצעת החוק הממשלתית, שהבהרנו שניצמד אליה ונפעל בתיאום אליה, תגיע לוועדת הפנים.
מירי רגב: אנחנו צריכים לסיים את סוגיית התיאגוד כבר במושב הזה.
מירי רגב: שר הפנים – מקובל עליו הנושא הזה; סילבן שלום – מקובל עליו הנושא הזה, ושר האוצר - מקובל עליו הנושא הזה.
צחי הנגבי: שני השרים האלה פנו אליי, גם שר הפנים וגם סילבן שלום, וביקשו להעביר את זה לוועדת הפנים.
אבישי ברוורמן: רבותי, בכנסת הזאת כל דאלים גבר, ואני מקבל את זה.
אבישי ברוורמן: אני מבין שאין כללי משחק, וכללי המשחק הם כל דאלים גבר.
אבישי ברוורמן: אני רק רוצה לציין לפרוטוקול, לדברי ימי הכנסת, שבאתי לכאן מפני שאני מכבד כללי משחק.
אבישי ברוורמן: אני יודע שיש חוקים פוליטיים, אבל לכנסת הזאת אין כללי משחק.
אבישי ברוורמן: החוק המקורי לגבי תאגידי מים וביוב אושר בוועדת הכלכלה ב-11 ישיבות.
אבישי ברוורמן: תיקון לחוק אושר בוועדה משותפת כלכלה וכספים, בראשות ועדת הכלכלה, ב-18 ישיבות.
אבישי ברוורמן: פרק ח' בהצעת חוק ההסדרים לשנים 2013–2014 אושר בוועדת הכלכלה בחמש ישיבות.
אבישי ברוורמן: חקיקת המשנה, המותקנת בחוק תאגידי המים והביוב, נדונה היום בוועדת הכלכלה.
אבישי ברוורמן: בימים אלה ועדת הכלכלה – עכשיו - מקיימת את הדיונים בכללי המים.
מירי רגב: אז מה זה קשור לתיאגוד של הערים?
<אתי בנדלר: זה חוק תיאגוד מים וביוב.
<אתי בנדלר: זה הנושא.
מירי רגב: לא, זה לא החוק.
מירי רגב: החוק מדבר על הכללים ואני מדברת על התיאגוד.
אברהם מיכאלי: ארבל אומרת שאתה צודק.
אבישי ברוורמן: ארבל אומרת שאני צודקת, כל אדם - - -